Document ID: 32014R1209

A BIZOTTSÁG 1209/2014/EU RENDELETE
(2014. október 29.)
a termékek tevékenység szerinti, új statisztikai osztályozásáról (CPA, magyarul: TESZOR) és a 3696/93/EGK tanácsi rendelet hatályon kívül helyezéséről szóló 451/2008/EK európai parlamenti és tanácsi rendelet módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
a termékek tevékenység szerinti, új statisztikai osztályozásáról (CPA, magyarul: TESZOR) és a 3696/93/EGK tanácsi rendelet hatályon kívül helyezéséről szóló, 2008. április 23-i 451/2008/EK európai parlamenti és tanácsi rendeletre (1) és különösen annak 6. cikke (2) bekezdésére,
mivel:
(1)
A 451/2008/EK rendelet létrehozta a termékek és szolgáltatások tevékenységek szerinti statisztikai osztályozását (a továbbiakban: TESZOR), amely megfelel az Unión belüli statisztikai követelményeknek.
(2)
Az Egyesült Nemzetek Szervezete központi termékosztályozásának (a továbbiakban: CPC 2. verzió) naprakésszé tételét követően a TESZOR-t ki kell igazítani, hogy továbbra is összehasonlítható és következetes legyen a nemzetközi szinten alkalmazott termékosztályozási standardokkal.
(3)
A harmonizált rendszernek (HR) és a kombinált nómenklatúrának (KN) az 1001/2013/EU bizottsági végrehajtási rendelet (2) és az 1326/2013/EU tanácsi rendelet (3) szerinti felülvizsgálatát követően a TESZOR további módosítására van szükség, valamint össze kell hangolni és egyértelművé kell tenni a szövegeket.
(4)
A 451/2008/EK rendeletet ezért ennek megfelelően módosítani kell.
(5)
Az e rendeletben előírt intézkedések összhangban vannak az Európai Statisztikai Rendszer Bizottságának véleményével,
ELFOGADTA EZT A RENDELETET:
1. cikk
A 451/2008/EK rendelet mellékletének helyébe e rendelet mellékletének szövege lép.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ezt a rendeletet 2015. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2014. október 29-én.

Labels: 12
3
19